**Doložka finančných, ekonomických, environmentálnych vplyvov a vplyvov na zamestnanosť**

# Odhad dopadov na verejné financie

Predložený návrh novely zákona o financovaní základných škôl, stredných škôl a školských zariadení v znení neskorších úprav nepredpokladá zvýšené nároky na financovanie zo štátneho rozpočtu v roku 2015. Navýšenie finančných prostriedkov v roku 2016 predstavuje cca 1 mil. eur. Tieto prostriedky na zvýšené financovanie kvality je možné vyčleniť v rámci predmetného zákona z rezervy na dohodovacie konanie pri normatívnom financovaní. Návrh zákona bude motivovať školy k zvýšeniu kvality ich práce a zlepší vedomostnú úroveň žiakov a študentov.

**Odhad dopadov na obyvateľov, hospodárenie podnikateľskej sféry a iných právnických osôb**

Návrh novely zákona nebude mať priamy finančný dopad na obyvateľov.

Dopad na podnikateľskú sféru a iné právnické osoby sa predpokladá len nepriamy. (lepšie pripravení absolventi škôl pri nástupe do prvého zamestnania)

**Odhad dopadov na životné prostredie**

Predložený návrh právnej úpravy nepredpokladá negatívny dopad na životné prostredie na miestnej, regionálnej i celoslovenskej úrovni.

**Odhad dopadov na zamestnanosť**

Nepredpokladá sa priamy dopad na zamestnanosť.